**Priti Zinta** (*ing.* Preity Zinta; 31 yanvar 1975, Şimla) — Hindistan kino aktrisası.

Həyatı
------

Priti Zinta 31 yanvar 1975-ci ildə anadan olmuşdur. 13 yaşında atasını avtomobil qəzasında itirən Priti həyata belə uyğunlaşmağa məcbur olur. Hindistanın Şimla şəhərindən olan Priti universitetdə təhsil almaq üçün Mumbay şəhərinə gedir. Bir gün Priti parkda öz yoldaşı ilə oturarkən bir qadın ona yaxınlaşır və reklam işində işlədiyini deyir. Həm də bildirir ki, reklamda çəkiləcək model son anda bu işdən imtina edib. Pritinin simasını bəyənən qadın ona model olmağı təklif edir. Priti bu təklifi qəbul edir. Beləcə öz karyerasına reklam manekeni kimi başlayan Priti 1990-cı illərin sonlarında yoldaşlarını dəstəkləmək üçün sınaq çəkilişlərinə gedir. Bollivudun tanınmış rejissorlarından biri Şekar Kapur təsadüfən onu görür və öz yeni filminin baş rol ifaçısını tapdığını düşünür. Lakin rejissorun nəzərdə tutduğu layihə baş tutmur. Çünki o zaman Şekar Kapur "Elizabet" filminin beynəlxalq aləmdə tanınması üçün çalışırdı.

Priti Zintanın kino fəaliyyətinin başlanğıcı 1998-ci ilə təsadüf edir. "İlk baxışdan məhəbbət" filmində Priti Nair rolunu ifa edir. Və elə həmin ildə də "Bollivudun Oskarı" sayılan Filmfare mükafatını əldə etməyə nail olur. Bu mükafatın sayəsində Priti bir neçə rejissordan baş rol təklifi alır. Beləcə onun böyük kino yolu başlayır.

Priti Zinta nüfuzlu hind kino aktyoru, həmkarı Şahrux Xanın hazırladığı "Temptations-2004" layihəsi ilə dünya turuna çıxmışdır.

Priti Zinta bir-birinə bənzəyən rol tiplərində oynadıqları üçün uzun müddət aktrisa Kacolun kölgəsində qaldı. Lakin zaman keçdikcə Pritinin də heyranlarının sayı artdı. Beləliklə, o da Kacol kimi tanınmış aktrisa oldu.

Priti Zinta həyatı boyu 2 dəfə ölümlə üz-üzə qalıb. Şri-Lankada "Temptations" turu olarkən partlayışdan, Hind okeanında istirahət edərkən isə sunamidən sağ çıxa bilmişdi...

2005-ci ildən bəri məşhur Hindistan ailələrindən olan Vadia fabrikinin sahibi Ness Vadia ilə eşq yaşayır. 2008-ci ildən nişanlısı Ness Vadia və daha iki iş adamı ilə birlikdə "Kings XI Punjab"ın sahibidirlər.

### Bioqrafiya

* Boyu - 162 sm
* Çəkisi - 52 kq
* Bədən fiqurası - 34-26-34
* Gözünün rəngi - Açıq-qəhvəyi
* Saçının (real) rəngi - Qara

Filmoqrafiya
------------

| İl | Azərbaycanca adı | Orijinal adı | Rol |
| --- | --- | --- | --- |
| **1998** | Qəlbdən | Dil Se | *Priti Nair* |
| **1998** | Bombeyli adaxlı | Premante Idera | *Saylaca* |
| **1999** | Kriminal məhəbbət macərası | Sangharsh | *Rita Oberoy* |
| **1999** | Yüngülbeyin qız | Kya Kehna | *Priya Bakşi* |
| **2000** | "Kəşmir" əməliyyatı | Mission Kashmir | *Zülfi Pərviz* |
| **2001** | Sevən ürək | Dil Chahta Hai | *Şalini* |
| **2002** | Mənə yalnız sevgi lazımdır | Dil Hai Tumhaara | *Şalu* |
| **2003** | Ümid | Armaan | *Sonya Kapur* |
| **2003** | Sən tək deyilsən | Koi... Mil Gaya | *Nişa* |
| **2003** | Sabah açılacaq, yoxsa yox? | Kal Ho Naa Ho | *Neyna Katrina Kapur* |
| **2004** |  Həyatın məqsədi | Lakshya | *Romita Datta* |
| **2004** | Həmişə vuran ürək | Dil Ne Jise Apna Kahaa | *Parinita* |
| **2004** | Vir və Zara | Veer–Zaara | *Zara Həyat Xan* |
| **2005** | Biz sevəcəyik | Khullam Khulla Pyaar Karen | *Priti* |
| **2005** | Salam, Namaste | Salaam Namaste | *Əmbər Malhotra* |
| **2006** | Kriş | Krrish | *Nişa* |
| **2006** | Mənim canım | Jaan-E-Mann | *Piya Qoyal* |
| **2006** | Heç vaxt "əlvida" demə | Kabhi Alvida Naa Kehna | *Riya Saran* |
| **2007** | Sonuncu Lir | The Last Lear | *Şəbnəm* |
| **2007** | Om Şanti Om | Om Shanti Om | *özü* |
| **2008** | Yerdəki asiman | Heaven on Earth | *Çand* |
| **2008** | Qəhrəmanlar | Heroes | *Kulcit Sinqh* |
| **2008** | Bu cütlüyü Tanrı yaradıb | Rab Ne Bana Di Jodi | *mahnı ifa edən* |
| **2009** | Cənab və xanım Xanna | Main Aur Mrs Khanna | *Hasina Caqamciya* |
| **2013** | Parisdə sevgi | Ishkq in Paris | *İşk* |

İstinadlar
----------

1. ↑  Preity Zinta.
2. ↑  "Born on January 31st". 2021-06-14 tarixində arxivləşdirilib. İstifadə tarixi: 2013-06-20.
3. ↑  Очаровательная Прити Зинта

Xarici keçidlər
---------------

* Priti Zinta — IMDb səhifəsi